ሻምፒዮናው በአዳዲስ ክብረ ወሰኖች ﻿
የ48ኛው የኢትዮጵያ አትሌቲክስ ሻምፒዮና በሳምንቱ መጨረሻ ፍፃሜውን አግኝቷል። በሻምፒዮናው ፍፃሜም የተለያዩ ክብረ ወሰኖች ተመዝግበዋል። በመዝጊያው ቀን በተካሄደው የወንዶች የ3 ሺህ ሜትር መሰናክል ጌትነት ዋለ ከኢትዮጵያ ወጣቶችና ስፖርት አካዳሚ ቀዳሚ በመሆን አጠናቋል፡፡ አትሌቱ ውድድሩን ለማጠናቀቅ የወሰደበት ሰዓትም 8:29.09 ሆኖ
ተመዝግቧል። ታከለ ንጋቴ ከአማራ ማረሚያ 8:31.32 በሆነ ሰዓት ሁለተኛ ሲሆን፤ ተስፋዬ ድሪባ ከኢትዮጵያ ንግድ ባንክ ሶስተኛ ሆኖ አጠናቋል። አትሌት ተስፋዬ የገባባት ሰዓትም 8:32.20 ሆኖ ተመዝግቧል። በወንዶች መካከል በተካሄደው 4 በ400
ሜትር ዱላ ቅብብል፣ ኦሮሚያ ክልል 3:08.03 በሆነ ሰዓት አንደኛ በመሆን የወርቅ ሜዳሊያ ሲያገኝ፤ የኢትዮጵያ ወጣቶችና ስፖርት አካዳሚ 3:13.60 በሆነ ሰዓት የብር እንዲሁም ዘቢዳር ቢራ ፋብሪካም 3:13.93 በሆነ ሰዓት የነሃስ ሜዳሊያ አግኝተዋል። በእለቱ ከታዩት ውድድሮች ከፍተኛ ግምት
ያገኘውና እስክ መጨረሻው ዙር ብርቱ ፉክክር ያስተናገደው በሁለቱም ፆታዎች መካከል የተካሄደው የአምስት ሺህ ሜትር ውድድር ነው። በተለይ በወንዶች መካከል የተካሄደው ውድድር እስከመጨረሻው ድረስ እልህ አስጨራሽ ፉክክር የታየበት ሲሆን፤ የሃዋሳ ከተማው አትሌት ጥላሁን ሃይሌ በበላይነት አጠናቆታል። አትሌቱ የገባባት ሰዓትም 13:36.21 ሆኖ ተመዝግቧል። የአማራ ማረሚያው አትሌት አቤ ጋሻው 13:40.02 በሆነ ሰዓት ሁለተኛ ሆኗል። አትሌት ገመቹ ዳዲ ከኦሮሚያ ክልል ሶስተኛ ሆኖ ያጠናቀቀ ሲሆን፤ ውድድሩን ለማጠናቀቅ የፈጀበት ሰዓትም 13:46.42 ሆኖ ተመዝግቧል። የ10ሺህ ሜትር እርምጃ በወንዶችና በሴቶች ፌዴራል ማረሚያ ቤት የበላይ ሆኗል። በሴቶች መካከል የተካሄደውን ውድድር የፌዴራል ማረሚያ ቤት አትሌቷ የኋልዬ በለጠው፣ ሪከርድ በመሰበር ቀዳሚ ሆናለች። ማሬ ቢተው፣ አማራ ክልል፣ ሁለተኛ ስትሆን፤አይናለም እሸቱ፣ ከፌዴራል ማረሚያ ሶስትኛ ሆና አጠናቃለች። በወንዶች መካከል የተካሄደውን ውድድር፤ የፌዴራል ማረሚያ ዮሐንስ አልጋው፣ ክብረ ወሰን በሆነ ሰዓት ቀዳሚ ሲሆን፤ የአማራ ክልሏ ታድሎ ጌጡ፣ ሁለተኛ፤ የደብረ ብርሃን ዩኒቨርሲቲው ቢራራ አለም፣ ሶስትኛ ሆኗል። 1ሺህ 500 ሜትር ሴቶች ለምለም ኃይሉ ከሃዋሳ ከተማ አንደኛ ሆናለች። የገባችበት ሰዓት 4:18.31 ሆኗል። የሱሉልታ ከተማዋ አትሌት አዳነች አንበሳ፣ 4:19.32 በሆነ ሰዓት ሁለተኛ ስትሆን፤ መልካም አለማዬሁ፣ ከመከላከያ፣ 4:19.66 በሆነ ሰዓት ሶስትኛ ደረጃን ይዛለች። በወንዶች ጦር ውርወራ ኡቶ ኦኬሎ ከሲዳማ ቡና 69 ነጥብ 30 ሜትር በመወርወር አንደኛ ሆኗል። ኡባንግ ኡባንግ ከመከላከያ 68 ነጥብ 14 ሜትር በመወርወር ሁለተኛ ሲሆን ከረዩ ቡላላ ከ ኦሮሞያ ክልል፣ 66.71 ሜትር
በመወርወር ሶስተኛ ሆኗል። የ48ኛው የኢትዮጵያ አትሌቲክስ ሻምፒዮና ኦሮሚያ በወንዶች አጠቃላይ ሻምፒዮና ሲሆን መከላከያና ሲዳማ ቡና ሁለተኛና ሶስተኛ ሆነዋል። መከላከያ በሴቶችና የውድድሩ አጠቃላይ አሸናፊ ሲሆን፤ ኦሮሚያና ኢትዮጵያ ንግድ ባንክ ተከታዩን ደረጃ አግኝተዋል። በዚህ ዓመት ሻምፒዮና ዘጠኝ አትሌቶች ክብረ ወሰን ማሻሻላቸው ታውቋል። አዲር ጉር በስሉዝ ዝላይ፤ ዙርጋ ኡስማን በአሎሎ ውርወራ፤ ለተሰንበት ግደይ በ10 ሺህ
ሜትር፤ ገበያነሽ ገደቻ በአራት መቶ ሜትር መሰናክል፤ አርያት ዲቦ በከፍታ ዝላይ፤ የኋልዬ በለጠው በ10 ሺህ
ሜትር እርምጃ፤ ዩሃንስ አልጋው በ10 ሺህ
ሜትር እርምጃ፤ ኡቶ አክሎ በጦር ውርውራ፤ዶኘ ሊም ክፍታ ዝላይ ክብረ ወሰን ያሻሻሉ አትሌቶች ሆነዋል። አምስት አትሌቶች ሁለት ወርቅ አግኝተዋል። ናታን አበበ በ100 እና
200 ሜትር፤ ገበያነሽ ጉዴቻ፤ በ100 እና
በ400 ሜትር መሰናክል፤ አብዱረህማን አብዶ በ400 ሜትርና በ4
በ 400 መቶ ሜትር ሪሌ፤ ሰዓዳ ሲራጅ በ200 ሜትር፤ ሜትርና በ4
በ100 ሜትር ሪሌ፤ ኢብራሂም ጀማል፤ በ 110 ሜትር
መሰናክልና እና 4 በ 100 ሜትር
ሪሊ የድርብ ድል ባለቤት የሆኑ አትሌቶች ናቸው። በእለቱ ሪከርድ ያሻሻሉና ሁለት ወርቅ ያገኙ አትሌቶችን ጨምሮ አጠቃላይ አሸናፊዎች ከክብር እንግዶች የዋንጫና የብር ሽልማት ተበርክቶላቸዋል። የኢትዮጵያ ኦሊምፒክ
ኮሚቴ የ48ኛው የኢትዮጵያ
አትሌቲክስ ሻምፒዮና ተካፋይ
የሆኑና ሪከርድ ላሻሻሉ
አትሌቶች ለእያንዳዳቸው የ10ሺህ
ብር ሽልማት አበርክቷል፡፡አዲስ ዘመን ግንቦት 6/2011